Olivia de Havilland

Olivia Mary de Havilland (1916–2020) var en amerikansk skuespiller. Hun vant to Oscar og var flere ganger nominert. Hun hadde fremtredende roller i flere filmer med Errol Flynn, blant annet Kaptein Blood (1935) og Robin Hoods eventyr (1938). Hun hadde også en sentral rolle i Tatt av vinden.

Hun var skuespilleren Joan Fontaines storesøster. I 1941 ble de begge to nominert til en Oscar for beste kvinnelige hovedrolle – Joan vant.

 Liv og virke 
 Bakgrunn 
Olivia de Havillands far var en britisk advokat og moren en tidligere skuespiller, og hun ble født i Tokyo. Hun vokste hovedsakelig opp i Nord-California. Fra tre års alder var de Havilland bosatt i California sammen med sin mor og søster, etter foreldrenes skilsmisse.

 Skuespiller 
Under de Havillands første år på college i 1934 gjorde hun scenedebut i en amatørteateroppsetning av William Shakespeares En midtsommernatts drøm og ble valgt av Max Reinhardt til å spille Hermia i filmversjonen. Hun tegnet senere en syvårskontrakt med Warner Brothers i 1936, fordi hun ikke var myndig måtte kontrakten godkjennes av en domstol. I 1943 gikk hun til sak mot Warner fordi hun mente de hadde forlenget kontraktsperioden ulovlig. Warner tapte saken etter å ha anket helt til Californias høyesterett. Warner klarte å få henne svartelistet i Hollywood for en periode. Dommen (kjent som de Havilland-regelen) medvirket til at «studiosystemet» ble brutt slik at skuespillerne ble selvstendige forretningsfolk.

Olivia de Havilland spilte vevre og skjønne heltinner i en lang rekke filmer og var en av Hollywoods største stjerner i 1930- og 1940-årene. Blant annet spilte hun i filmer sammen med den tids største og stiligeste filmhelt, Errol Flynn. Bland disse filmene var Kaptein Blood (1935), Den tapte eskadron (1936), Robin Hoods eventyr (1938) og De døde med støvlene på (1941).
En av hennes mest kjente roller er som Melanie Hamilton Wilkes i Tatt av vinden, noe som var et avvik fra hennes vanligvis passive rolleskikkelser.

Da hun deretter vendte tilbake til Warners krevde hun bedre og mer dramatiske roller, noe som førte til at selskapet avstengte henne i seks måneder. Hun saksøkte da filmselskapet og gikk seirende ut av det.
Etter at å ha vært borte fra filmen i tre år gjorde de Havilland et comeback 1946 i rollen som Josephine Norris i filmen Hennes egen sønn, for hvilken hun ble belønnet med en Oscar. Hun fikk nok en Oscar i 1949 for rollen som Catherine Sloper i filmen Arvingen. I 1955 giftet hun seg med Pierre Galante, redaktør for det franske tidsskriftet Paris Match og flyttet til Frankrike.

De Havilland fikk en stjerne på Hollywood Walk of Fame i 1960. President George W. Bush belønnet henne med National Medal of Arts i 2008.

Hun ble nominert til Oscar for rolletolkningene sine i filmene Tatt av vinden (1939), La det ikke bli dag (1941) og Hennes annen verden (1948).

I 2017 ble hun utnevnt til kommandørdame av Order of the British Empire.Birthday Honours 2017: the Prime Minister's list, gov.uk. Hun ble dermed opphøyd i ridderstanden og fikk rett til å føre tiltaleformen dame foran sitt navn.

 Filmografi 
+ Film År  Tittel  Rolle Notater1935 Alibi Ike Dolly Stevens Min bror konstabelen Lucille Jackson En midtsommernattsdrøm Hermia, forelsket i Lysander Som Olivia de Haviland (filmdebut) Kaptein Blood Arabella Bishop1936 Anthony Adverse Angela Giuseppe Den tapte eskadron Elsa Campbell Som Olivia De Havilland1937 Vår i luften Catherine «Cath» Hilton En herre efter midnatt Marcia West Et galant eventyr Germaine de la Corbe1938 Gull er der hvor du finner det Serena «Sprat» Ferris Robin Hoods eventyr Jomfru Marian Fire på bryllupsreise Lorri Dillingwell Jeg gir meg ikke Margaret Richards Som Olivia De Havilland1939 Luftparaden Irene Dale Dodge City Abbie Irving Dronningens elsker Lady Penelope Gray Raffles Gwen Manders Tatt av vinden Melanie Hamilton 1940 My Love Came Back Amelia Cornell Veien til Santa Fé «Kit Carson» Holliday Som Olivia De Havilland1941 Blond og farlig Amy Lind La det ikke bli dag Emmy Brown  De døde med støvlene på Elizabeth Bacon Custer1942  Ellen Turner I dette vårt liv Roy Timberlake1943 Takk din lykkestjerne Seg selv Princess O'Rourke Prinsesse Maria alias Mary Williams Som Olivia DeHavilland Government Girl Elizabeth «Smokey» Allard1946 Hennes egen sønn Frøken Josephine «Jody» Norris Som Olivia De Havilland Hengivelse Charlotte Brontë  Margie Dawson Det mørke speil Terry Collins / Ruth Collins 1948 Hennes annen verden Virginia Stuart Cunningham  1949 Arvingen Catherine Sloper  1952 Min kusine Rachel Rachel Sangalletti Ashley Som Olivia deHavilland1955 En viss dame Ana de Mendoza Ikke som en fremmed Kristina Hedvigson 1956 Ambassadørens datter Joan Fisk 1958 Det kom en fremmed Linnett Moore 1959 Dobbeltgjengeren Lady Margaret Loddon 1962 Romantikk i Flores Meg Johnson1964 Lady in a Cage Fru Cornelia Hilyard Hysj, hysj, Charlotte Miriam Deering  1970 Lykkejegerne Deborah Hadley Som Olivia De Havilland 1972 Pave Johanne Abbedisse 1977 Airport '77 – Flight 23 savnet Emily Livingston 1978 Svermen Maureen Schuester   1979 Den femte musketér Dronningmoren 2009 I Remember Better When I Paint Forteller Dokumentarfilm

+ Fjernsyn År  Tittel  Rolle Notater 1965 The Big Valley Frøken Hadley Episode: «Winner Lose All»Ukreditert 1966 ABC Stage 67 Ellie Thompson Episode: «Noon Wine»  1968 The Danny Thomas Hour Deborah Rubin  Episode: «The Last Hunters» 1972 The Screaming Woman Laura Wynant TV-filmSom Olivia DeHavilland 1979 Roots: The Next Generations Fru Warner Miniserie 1981 Kjærlighetsskipet Tante Hilly Episode: «The Duel/Two for Julie/Aunt Hilly»1982 Murder Is Easy Honoria Waynflete TV-filmSom Olivia De Havilland  Dronning Elizabeth, dronningmoren TV-film1986 Nord og sør II Fru Neal Miniserie Anastasia Enkekeiserinne Maria TV-film 1988 Kvinnen han elsket Tante Bessie Merryman TV-film

 Referanser 

 Litteratur 



 Eksterne lenker 



Kategori:Skuespillere fra USA
Kategori:Oscar-vinnere (hovedrolle)
Kategori:Hollywood Walk of Fame
Kategori:Order of the British Empire (KBE/DBE)
Kategori:Personer fra USA av engelsk opphav
Kategori:Personer fra Tokyo
Kategori:Personer fra Santa Clara County i California
Kategori:Personer fra San Mateo County i California
Kategori:Personer fra USA født i Japan
Kategori:Hundreåringer